**Foruk Farohzad** (perz. فروغ فرخزاد‎, r. 5. 1. 1935. – 13. 2. 1967.), bila je iranska književnica i filmski režiser. Na njena djela je većinom utjecao Ibrahim Golestan, značajan iranski naučnik. Danas se smatra jednom od najznačajnijih modernih iranskih književnica, zajedno sa Parvin Etesami i Simin Behbahani.

Biografija
----------

Grobnica Foruk Farohzad u Teheranu
Foruk je rođena u Teheranu kao treće od sedmero djece. Išla je u školu do devetog razreda. Sa nepunih 17 godina udala se za Parviza Šapura, poznatog satiričara. Preselila sa sa mužem u Ahvaz gdje je nastavila svoje obrazovanje na polju šivenja i slikanja. Godinu kasnije dobila je sina kojeg je i opjevala u pjesmi "Pjesma za tebe". Sestra je pjevača i političkog aktiviste Ferejduna Farohzada.

Već 1955. nakon približno tri godine braka razvela se od muža. Parviz je dobio skrbništvo nad sinom. Vratila se u Teheran i počela pisati poeziju, objavila je prvi tom pod nazivom "Zarobljenik" (1955).

Foruk, kao ženski razvedeni pisac kontraverzne poezije, privukla je dosta negativne pažnje. Godine 1958. provela je devet mjeseci u Evropi i upoznala pisca i filmskog režisera Ibrahima Golestana koji ju je inspirisao da se slobodno izražava i da živi samostalno. Objavila je još dvije zbirke pod nazivima "Zid" i "Pobuna". Godine 1962. snimila je film o iranskoj djeci oboljeloj od gube pod nazivom *Kuća je crna* koji je osvojio brojne nagrade širom svijeta. Tokom tog snimanja zbližila se sa djetetom Huseinom Mansurijem kojeg je i usvojila.

Godine 1963. objavila je zbirku "Drugo rođenje" koja se ističe po stilu drugačijim od dotadašnjih modernih iranskih pjesnika.

Dana 13. 2. 1967, u 16:30, Forough je poginula u saobraćajnoj nesreći. Imala je 32 godine. Da bi izbjegla školski autobus skrenula je svoj džip i udarila u kameni zid. Umrla je prije nego što je stigla do bolnice. Njena pjesma "Hajde da vjerujemo u početak hladnog doba" je objavljena posthumno 1974. i smatra se najbolje struktuiranom modernom pjesmom na perzijskom.

Literatura
----------

* Michael Craig Hillmann, *A lonely woman: Forough Farrokhzad and her poetry* (Three Continents Press, Washington, D.C. 1987). ISBN 0-934211-11-6, ISBN 978-0-934211-11-6.
* Manijeh Mannani, *The Reader's Experience and Forough Farrokhzad's Poetry*, Crossing Boundaries - an interdiciplinary journal, Vol. **1**, pp. 49–65 (2001). PDF Arhivirano 2007-07-10 na Wayback Machine-u
* Michael Craig Hillmann, *An Autobiographical Voice: Forough Farrokhzad*, in *Women's Autobiographies in Contemporary Iran*, ur. Afsaneh Najmabadi (Cambridge [Massachusetts]: Harvard University Press, 1990). ISBN 0-932885-05-5. .
* Sholeh Wolpe, *Sin: Selected poems of Forugh Farrokhzad*, (Fayetteville [Arkansas]: University of Arkansas Press, 2007). ISBN 1-55728-861-5
* Ezzat Goushegir, *The Bride of Acacias,* (a play about Forough Farrokhzad).

Vanjske veze
------------

***Foruk Farohzad*** na Wikimedijinoj ostavi

* Web stranica posvećena Foruk
* Članak Iranske komore o Foruk
* Forūḡ-Zamān Farroḵzād na Encyclopedia Iranica
* Farrukhzad, Forugh, biografija profesora Iradža Baširija, Universitet u Minnesoti
* Clips, neke od pjesama izgovorene njenim glasom.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 39427379
* LCCN: n82004362
* ISNI: 0000 0001 2128 9067
* GND: 121048608
* SELIBR: 344873
* SUDOC: 030969794
* BNF: cb122167669 (podaci)
* BIBSYS: 90758743
* MusicBrainz: 199f04d6-8076-4925-a05a-9e4c42225f6d
* NLA: 36547092
* NKC: xx0045162
* BNE: XX1515103
* CiNii: DA1236635X

 |